**PRÍPRAVNÁ TRHOVÁ KONZULTÁCIA**

**(použitie záverov)**

Verejný obstarávateľ vzhľadom na zložitosť a rozmanitosť predmetu tejto zákazky a na náročnosť prípravy celého procesu verejného obstarávania v súlade s ustanovením § 25 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), uskutočnil v dňa 06.12. 2018 o 10:30 hod. prípravnú trhovú konzultáciu s odbornou verejnosťou.

Názov predmetu zákazky: **„Zavedenie služieb Platform as a Service“**

Verejný obstarávateľ oslovil združenia IT Asociácia Slovenska (ITAS) a Partnerstvá pre prosperitu(PPP) ako zástupcov odbornej verejnosti združujúcich IT firmy a ktorí sú zároveň členmi Riadiaceho výboru prioritnej osi 7 Informačná spoločnosť Operačného programu Integrovaná infraštruktúra a združenie Slovensko.Digital, čím zároveň bolo umožnené, aby sa týchto konzultácií mohli zúčastniť potenciálni dodávatelia.

Účelom uskutočnenia prípravnej trhovej konzultácie bolo oslovenie hospodárskych subjektov s cieľom stanoviť v pripravovanom verejnom obstarávaní objektívne a nediskriminačné parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania a aby sa verejného obstarávania mohli zúčastniť všetci potenciálni dodávatelia pôsobiaci na relevantnom trhu.

Na základe výstupov prípravnej trhovej konzultácie verejný obstarávateľ zapracoval do Súťažných podkladov tieto skutočnosti:

1. Na základe odporúčaní doplnil verejný obstarávateľ do Opisu predmetu zákazky Backup služby:

* Natívna PaaS platforma a platformové služby
* Licenčná PaaS automatizácia a služby
* DevOps nástroje
* Komponenty
* **Backup služby**
* Licencie pay per use pre účely overenia funkčnosti Licenčnej PaaS automatizácie

1. Na základe odporúčaní doplnil verejný obstarávateľ do Opisu predmetu zákazky v časti 2.2. Trvanie a realizácia predmetu zákazky nasledovné:

Obstarávateľ si vyhradzuje právo vyžiadať realizovať Proof of koncept (PoC), ktorého cieľom bude názorné predvedenie funkcionality Cloud natívnej PaaS platformy. Predvedenie bude realizované na IaaS virtualizovanej infraštruktúre zhotoviteľa, ktorá **je kompatibilná s infraštruktúrou vo vládnom cloude** (zhotoviteľ fyzickú infraštruktúru musí vlastniť alebo mať zapožičanú) alebo na **požiadanie zhotoviteľa mu obstarávateľ poskytne požadované služby IaaS vládneho cloudu**.

PoC sa uskutoční na základe výzvy obstarávateľa po vyhodnotení predložených ponúk a určení poradia uchádzačov

* Realizácia Proof of konceptu bude s úspešným uchádzačom obstarávania – prvým v poradí - ešte **pred** podpisom Zmluvy o dielo, v nižšie uvedenej špecifikácii.
* V prípade ak vyzvaný uchádzač nesplní nižšie uvedené požiadavky Proof of konceptu, bude sa považovať za neúspešného uchádzača a bude zo súťaže vylúčený. Na jeho miesto nastúpi uchádzač, ktorý bude vyhodnotený ako ďalší v poradí.

Špecifikácia Proof of konceptu:

* Časový rozsah odhaduje obstarávateľ na max 3 pracovné dni.
* Zhotoviteľ predvedie nasadenie jednej platformovej služby – SQL databázy, ktorá bude k dispozícii v Cloudnatívnej platforme minimálne v dvoch prevádzkových plánoch.
* Zhotoviteľ predvedie nasadenie dvoch cloudnatívnych aplikácií (podľa 12 faktorového prístupu) ľubovoľnej funkcionality tak, aby jedna aplikácia využila perzistentnú službu SQL databázy
* Požadujeme, aby zhotoviteľ predviedol minimálne manuálne škálovanie aplikácie (scale-out a scale-in) ako súčasť funkcionality Cloudnatívnej PaaS platformyProof of Concept,
* **Požadujeme, aby zhotoviteľ predviedol v rámci PoC minimálne mesiac prevádzky platformy PaaS v požadovanom rozsahu**.

1. Na základe odporúčaní doplnil verejný obstarávateľ do podmienky účasti vo verejnom obstarávaní týkajúce sa technickej alebo odbornej spôsobilosti podľa § 34 ods. 1 písm. g) zákona nasledovné:
   1. Garant pre oblasť orchestrácie a automatizácie v cloude
   2. Garant pre oblasť sieťovej bezpečnosti
   3. Garant pre oblasť projektového riadenia
   4. Garant pre oblasť platformy Cloud
   5. Garant pre oblasť platformy PaaS
   6. Garant pre oblasť platformy orchestrácie kontajnerov
   7. Archimate, TOGAF
   8. Garant pre oblasť DevOps
   9. Garant pre oblasť automatizácie nasadzovania a orchestrácie uvoľňovania aplikácií
   10. Garant pre oblasť manažmentu **udalostí**
   11. Garant pre oblasť integrácie založenej na servisne orientovanej architektúre
   12. Garant pre oblasť aplikačných serverov
   13. Garant pre oblasť databázových serverov
   14. Garant pre oblasť ITSM
   15. **Garant pre oblasť bezpečnosti**
   16. **Garant pre oblasť zálohovania**
   17. **Garant pre oblasť monitoringu**

**Taktiež je možná kumulácia garantov(expertov).**

1. Na základe odporúčaní doplnil verejný obstarávateľ do Opisu predmetu zákazky v časti 2.4.8 Podpora a údržba prevádzky nasledovné:

Systém musí byť schopný prevádzky s dostupnosťou najmenej **99%** (nerátajú sa plánované odstávky a výpadky infraštruktúry), pokiaľ konkrétny modul nemá uvedené iné požiadavky na dostupnosť, resp. podporu.

Požadovaný rozsah podpory:

* + - Riešenie technických a bezpečnostných incidentov,
    - Prispôsobenie systému a optimalizačné úpravy na základe zákazníckych požiadaviek v rozsahu **10 človekodní mesačne**, poskytovanie konzultácií
    - Aplikácia opravných patchov
    - Monitorovanie prevádzky